ส.ส. ตั้งกระทู้เรื่องรถไฟความเร็วสูง (เมื่อ 15 ปีก่อน) สุเทพ เทือกสุบรรณ รมว.คมนาคมตอบ
ค้นราชกิจจานุเบกษากลับไปที่ พ.ศ. 2541 เมื่อ ส.ส.เพชรบูรณ์ ตั้งกระทู้ถามว่าจะมีนโยบายสร้างรถไฟความเร็วสูงหรือไม่ ถ้ามีจะดำเนินการได้เมื่อใด และคำตอบจาก รมว.คมนาคมในขณะนั้นเมื่อวันที่ 12 มีนาคม 2541 หรือเมื่อ 15 ปีที่แล้ว นายเอี่ยม ทองใจสด สมาชิกสภาผู้แทนราษฎร จ.เพชรบูรณ์ พรรคความหวังใหม่ ได้ตั้ง เรื่อง โครงการรถไฟความเร็วสูง ถามสุเทพ เทือกสุบรรณ รัฐมนตรีว่าการกระทรวงคมนาคมในขณะนั้น โดยขอให้รัฐมนตรีว่าการกระทรวคมนาคมตอบ และลงในราชกิจจานุเบกษา โดยมีข้อเสนอให้สร้างรถไฟความเร็วสูงไปทั้ง 4 ภาค ภาคละ 1 เส้นทาง เพื่อจะช่วยลดปัญหาจราจร การเกิดอุบัติเหตุและลดการนำเข้าน้ำมัน และมีการถามรัฐมนตรีว่าการกระทรวงคมนาคมดังนี้โดยตอนหนึ่งรัฐมนตรีว่าการกระทรวงคมนาคมในขณะนั้น ได้ตอบกระทู้ดังกล่าว และตอนหนึ่งระบุว่า15 ปีต่อมา ในยุคที่สภาเพิ่งมีการผ่าน พ.ร.บ.ให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้าน คมนาคมขนส่งของประเทศ พ.ศ. วาระแรก เห็นชอบรับหลักการ ร่าง พ.ร.บ.ให้อำนาจ กระทรวงการคลังกู้เงิน 2 ล้านล้านบาท เพื่อลงทุนพัฒนาโครงสร้างพื้นฐานด้านคมนาคมของประเทศ ทั้งนายเอี่ยม และนายสุเทพ ยังคงโลดเล่นอยู่ในการเมืองไทย เพียงแต่สลับกันเป็นฝ่ายค้าน-ฝ่ายรัฐบาล โดยนายสุเทพ เทือกสุบรรณ เป็น ส.ส.พรรคประชาธิปัตย์ พรรคฝ่ายค้าน ส่วนนายเอี่ยม เป็น ส.ส.พรรคเพื่อไทย พรรครัฐบาลสำหรับรายละเอียดของกระทู้ถามดังกล่าว มีดังต่อไปนี้ราชกิจจานุเบกษา เล่ม 115 ตอนที่ 48 ก. วันที่ 18 สิงหาคม 2541สภาผู้แทนราษฎร วันที่ 12 มีนาคม 2541เรื่อง โครงการรถไฟความเร็วสูงกราบเรียน ประธานสภาผู้แทนราษฎรข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้สภาพปัญหาการจรจาจรปัจจุบันนับวันจะยิ่งรุนแรงขึ้น เนื่องจากปริมาณการใช้รถยนต์เพิ่มสูงขึ้น ประกอบกับปริมาณการจราจรสูงกว่าขีดความสามารถของระบบถนนที่จะรองรับได้ ทำให้เกิดปัญหาจราจรติดขัด ส่งผลกระทบต่อคุณภาพชีวิต ความเป็นอยู่ของประชาชน เกิดความสูญเสียทางเศรษฐกิจ รวมทั้งเกิดมลภาวะเป็นพิษต่อสิ่งแวดล้อม ซึ่งสาเหตุที่ทำให้จราจรติดขัดและเกิดอุบัติเหตุเพิ่มขึ้นมาจากผู้ใช้รถใช้ถนนส่วนใหญ่ฝ่าฝืนกฎจราจร ไม่ปฏิบัติตามกฎหมาย จากสถิติคดีจราจรทางบกของกรมตำรวจปี 2539 พบว่ามีคดีจราจรทางบกทั่วประเทศรวม 88556 คดี โดยเฉลี่ยรับแจ้งวันละ 243 ราย มีผู้ได้รับบาดเจ็บ 55044 คน มีผู้ถึงแก่ความตาย 14405 คน ส่วนสถิติการเกิดอุบัติเหตุรถยนต์ปี 2540 พบว่าทุกๆ 1 ชั่วโมง มีผู้เสียชีวิต 2 ราย บาดเจ็บ 6 ราย แพทย์และพยาบาลประจำหน่วยงานอุบัติเตุและฉุกเฉิน ยังมีไม่เพียงพอ ทำให้ผู้ประสบอุบัติเหตุได้รับการช่วยเหลือล่าช้า จึงมีแนวโน้มการเสียชีวิตเพิ่มสูงขึ้น และจากปริมาณรถยนต์ที่เพิ่มขึ้นทำให้การนำเข้าน้ำมันมีเพิ่มขึ้นด้วย โดยน้ำมันทุกๆ 100 ตัน ประเทศไทยต้องพึ่งพาการนำเข้าจากต่างประเทศถึง 83 ตัน ถ้าลดปริมาณการใช้น้ำมันลงได้อย่างน้อย ร้อยละ 5 ของปริมาณการใช้ในปี 2540 จะช่วยประหยัดเงินได้ถึงปีละ 10000 ล้านบาท จากสภาพปัญหาข้างต้น เพื่อจะช่วยลดปัญหาจราจร การเกิดอุบัติเหตุและลดการนำเข้าน้ำมัน จึงควรมีการดำเนินการเกี่ยวกับโครงการรถไฟความเร็วสูงเพื่อสัญจรไปมาสู่ปลายทางในทุกภาคของประเทศ โดยให้มีเส้นทางไปสู่ทั้ง 4 ภาค ภาคละ 1 เส้นทาง เพื่อเป็นการรองรับความต้องการของประชาชน และเป็นการสนองนโยบายในการจัดระบบจราจร ซึ่งข้อดีของรถไฟความเร็งสูงคือ ประหยัดเวลาในการเดินทาง ลดปัญหามลภาวะเป็นพิษจากท่อไอเสียรถยนต์ ลดการใช้พลังงานเชื้อเพลิง ลดการเกิดอุบัติเหตุบนท้องถนนและจะทำให้หมดปัญหาในการขาดแคลนเลือด รวมทั้งแพทย์ทางด้านศัลยกรรมเฉพาะทางด้วย จากเหตุผลดังกล่าว จึงขอเรียนถามว่า1.รัฐบาลมีนโยบายสร้างรถไฟความเร็วสูงหรือไม่ ถ้าไม่มีเพราะเหตุใด ถ้ามีจะดำเนินการได้เมื่อใด2.การรถไฟแห่งประเทศไทยได้มีการศึกษาถึงความคุ้มทุนของรถไฟความเร็วสูงหรือไม่ ขอทราบรายละเอียด3.การรถไฟแห่งประเทศไทย มีโครงการบริการรถขนส่งสาธารณะรูปแบบอื่นที่มีประสิทธิภาพสูงอีกหรือไม่ ขอทราบรายละเอียดขอให้ตอบในราชกิจจานุเบกษาขอแสดงความนับถืออย่างยิ่งเอี่ยม ทองใจสดคำตอบกระทู้ถามที่ 082 ร.ของนายเอี่ยม ทองใจสด สมาชิกสภาผู้แทนราษฎร จังหวัดเพชรบูรณ์เรื่อง โครงการรถไฟความเร็วสูงข้าพเจ้า นายสุเทพ เทือกสุบรรณ รัฐมนตรีว่าการกระทรวงคมนาคม ขอตอบกระทู้ถามของท่านสมาชิกผู้มีเกียรติ ดังนี้คำถาม1. รัฐบาลมีนโยบายสร้างรถไฟความเร็วสูงหรือไม่ ถ้าไม่มีเพราะเหตุใด ถ้ามีจะดำเนินการได้เมื่อใด2. การรถไฟแห่งประเทศไทยได้มีการศึกษาถึงความคุ้มทุนของรถไฟความเร็วสูงหรือไม่ ขอทราบรายละเอียดคำตอบโครงการก่อสร้างรถไฟความเร็วสูง แม้จะได้บรรจุไว้ในแผนพัฒนาเศรษฐกิจและสังคมแห่งชาติฉบับที่ 7 และกระทรวงคมนาคมโดยการรถไฟแห่งประเทศไทย ได้ทำการศึกษาแผนแม่บทรถไฟความเร็วสูงไว้แล้วก็ตาม แต่โดยที่สภาวะเศรษฐกิจปัจจุบันไม่เอื้ออำนวยต่อการก่อสร้าง กระทรวงคมนาคมจึงได้ระงับโครงการรถไฟความเร็วสูงไว้ก่อน และให้การรถไฟแห่งประเทศไทยเร่งพัฒนาโครงการก่อสร้างทางคู่ และขยายทางรถไฟให้ครบทั่วประเทศ เพื่ออำนวยความสะดวกแก่ประชาชน ตลอดจนขนส่งสินค้า ซึ่งจะเป็นประโยชน์ต่อประเทศโดยส่วนรวมมากกว่าคำถาม3. การรถไฟแห่งประเทศไทยมีโครงการบริการรถขนส่งสาธารณะรูปแบบอื่นที่มีประสิทธิภาพสูงอีกหรือไม่ ขอทราบรายละเอียดคำตอบนอกเหนือจากการศึกษาและพิจารณาระบบรถไฟความเร็วสูง ทั้งระบบที่ใช้ไฟฟ้า (Shinkansen ของญี่ปุ่น TGV ของฝรั่งเศส และ ICE ของเยอรมัน) และระบบรถไฟแม่เหล็ก (Magnetic Levitation) แล้ว ในระบบรถไฟปัจจุบัน การรถไฟแห่งประเทศไทยกำลังพิจารณาด้านเทคนิคของรถไฟโดยสารระบบ Push-Pull Train ที่มีความคล่องตัวและสะดวกในการใช้งาน ขณะเดียวกันได้พิจารณานำระบบรถไฟฟ้ามาใช้ โดยระยะแรกจะดำเนินการในเส้นทางสายกรุงเทพฯ - ฉะเชิงเทราก่อน และได้จัดทำเป็นโครงการบรรจุไว้ในแผนพัฒนาเศรษฐกิจและสังคมแห่งชาติ ฉบับที่ 8 แล้ว สำหรับด้านสินค้า ได้ทำการพิจารณาร่วมกับภาคเอกชนถึงความเป็นไปได้ในการนำระบบการขนส่งมวลชนด้วย Road - Railer มาใช้ในกิจการรถไฟ ซึ่งได้มีการนำตัวรถ Road - Railer มาทดลองวิ่งแล้ว ปรากฏได้ผลเป็นที่น่าพอใจในระดับหนึ่ง หากจะดำเนินการ การรถไฟแห่งประเทศไทยและผู้ลงทุนจะต้องพิจารณาจัดเตรียมสถานที่และอุปกรณ์เพิ่มเติม ณ สถานีต้นทาง - ปลายทาง แต่เนื่องจากภาวะเศรษฐกิจในขณะนี้ไม่เอื้ออำนวยให้ลงทุน การดำเนินการดังกล่าวจึงหยุดชะงักไป
ค้นราชกิจจานุเบกษากลับไปที่ พ.ศ. 2541 เมื่อ ส.ส.เพชรบูรณ์ ตั้งกระทู้ถามว่าจะมีนโยบายสร้างรถไฟความเร็วสูงหรือไม่ ถ้ามีจะดำเนินการได้เมื่อใด และคำตอบจาก รมว.คมนาคมในขณะนั้น เอี่ยม ทองใจสด และ สุเทพ
การรถไฟแห่งประเทศไทย,จราจร,พ.ร.บ.ให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ,พรรคความหวังใหม่,พรรคประชาธิปัตย์,รถไฟความเร็วสูง,ระบบขนส่งมวลชน,รัฐสภา,ราชกิจจานุเบกษา,สาธารณูปโภค,สุเทพ เทือกสุบรรณ,เอี่ยม ทองใจสด,โครงสร้างพื้นฐาน